stanford-oval/wikipedia huggingface dataset:
Sisu NA-110

| Sisu NA-110 (Nasu) |
| --- | --- |

Aseen tyyppi:  telavetoinen nivelohjattu maastoajoneuvo
Palvelushistoria
Valmistushistoria
Valmistajat:  Oy Sisu-Auto Ab
Tekniset tiedot
Paino:  5 250 kg
Pituus:  7,67 m
Leveys:  1,91 m
Korkeus:  2,38 m
Miehistö:  1 (ajaja)+ 5 (ohjaamossa) + 12 (kuormatilassa)
Moottori:  GM 6,2 l Heavy Duty V-8/ 4-stroke
Sisu NA-110 edeltäjä Sisu Nasu Na-140 BT
Sisu NA-110 (Nasu) on Suomen puolustusvoimien käytössä oleva telavetoinen nivelohjattu maastoajoneuvo (telakuorma-auto), joka kykenee kuljettamaan 2 000 kg:n lastin tai 18 sotilasta varusteineen. NA-110 telakuorma-autoja (lyhenne teka) hankittiin vuosina 1992–1994. Sisu NA-110:n edeltäjä on Sisu NA-140 BT. Olennainen ero edeltäjään on bensiinimoottorin korvaaminen dieselmoottorilla.
Nasu on suunniteltu samankaltaisiin tarpeisiin kuin ruotsalainen Bandvagn (Hägglunds Carrier Bv206 ja sen seuraaja BvS10). Suomessa tiettömiin oloihin erikoistuneet Kainuun Prikaati ja Jääkäriprikaati käyttävät telakuorma-autoja pääasiallisena ajokalustonaan. Pohjois-Karjalan Prikaati vaihtoi useimmat telakuorma-autonsa Sisu A2045 -maastokuorma-autoihin saapumiserästä 1/2011 alkaen.[lähde? ]
Aiheesta muualla

Sisu NA-110 (Arkistoitu – Internet Archive) Military Today -sivustolla (englanniksi)
YouTube: Sisu NA-140 BT "Nasu" (suomeksi)
Sarvilampi (Joutsa)

| Sarvilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°46′23″N, 26°22′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Hirvijärveen 
Järvinumero:  14.924.1.003
Mittaustietoja
Pinnankorkeus:  123,7 m  
Pituus:  780 m  
Leveys:  330 m  
Rantaviiva:  2,331 km  
Pinta-ala:  8,291 ha  
Saaria:  ei saaria 
 fiSarvilampi 
Sarvilampi  on Keski-Suomessa Joutsassa  Pärnämäen lähellä sijaitseva lampi.
Maantietoa

Lampi on 780 metriä pitkä, 330 metriä leveä, ja sen pinta-ala on 8,3 hehtaaria. Lammella ei ole kartan mukaan saaria.  Sen rantaviivan pituus on 2,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Hirvijärven valuma-alueeseen (14.924) se kuuluu. Lammen vedenpinnan korkeus on 123,7 metriä mpy.
Sonkovo

Sonkovon rautatieasema.
Sonkovo (ven. Сонко́во) on kaupunkimainen taajama Tverin alueella Venäjällä. Se sijaitsee Kamenkajoen rannalla 161 kilometriä Tveristä koilliseen. Taajama on Sonkovon piirin keskus. Siellä on Moskovan ja Pietarin sekä Rybinskin ja Bologojen välisten rautateiden risteysasema. Asukkaita on 4 100 henkeä (vuonna 2009).
Paikkakunta on syntynyt vuonna 1870 perustetun Savelinon asemaan yhteyteen. Vuonna 1903 asema nimettiin Sonkovoksi ja vuonna 1927 sen asutus sai kaupunkimaisen taajaman statuksen. Nykyään siellä on rautatieliikennettä palvelevia yrityksiä, pellavanjalostuslaitos, leipomo ym.
Aiheesta muualla

Sonkovo Tverin alue -tietosanakirjassa (Arkistoitu – Internet Archive) (venäjäksi)
Sonkovon piirin sivusto (venäjäksi)
Shii

Shii voi tarkoittaa seuraavia:
shii, Castanopsis cuspidata, Japanissa ja Koreassa kasvava pyökkikasvien heimoon kuuluva puu
Shii (1945), Japanin laivaston hävittäjä
Shii, sukunimenä:
Kazuo Shii (s. 1954), japanilainen kommunistipoliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Shii”, voi hakea sivunnimihaulla, laajalla sivunnimihaulla tai tekstihaulla.
Sisaret 1918

| Sisaret 1918 |
| --- | --- |

Kirjailija:  Reetta Laitinen (toim.)
Kansitaiteilija:  Tiitu Takalo
Genre:  sarjakuva
Kustantaja:  Arktinen Banaani
Julkaistu:  2018
Sivumäärä:  112
ISBN:  978-952-27038-6-6

Löydä lisää kirjojaKirjallisuuden teemasivulta
Sisaret 1918 on vuonna 2018 ilmestynyt suomalainen sarjakuva-antologia. Se sisältää kymmenen Suomen sisällissotaan liittyvää kertomusta, jotka perustuvat arkistoihin tallennettuihin sodan kokeneiden henkilöiden muistelmiin. Kertojina on eri puolilla Suomea asuneita naisia ja lapsia, jotka edustavat sodan kumpaakin osapuolta, ja olivat mukana rintamilla, vankileireillä tai sotatapahtumien silminnäkijöinä. Jokaista sarjakuvaa edeltää lyhyt taustakertomus tarinan tapahtumapaikasta ja -ajasta. Reetta Laitisen toimittaman teoksen piirtäjinä oli kymmenen hänen valitsemaansa suomalaista naissarjakuvataiteilijaa.
Teos sai Sarjakuva-Finlandia-tunnustuspalkinnon vuonna 2019.
Taustaa

Kansan Arkistossa työskennellyt Laitinen tutustui punaisten kertomuksiin jo vuosia ennen projektin käynnistymistä. Saatuaan ajatuksen teoksesta, hän valitsi toteuttajiksi kymmenen 1970–1980-luvuilla syntynyttä naispiirtäjää, jotka kokoontuivat ensimmäisen kerran vuonna 2016. Ainur Elmgreniä lukuun ottamatta yhdelläkään ei ollut suhdetta sisällissotaan lähisukulaistensa kautta. Piirtäjiltä tuli ajatus, että tasapuolisuuden vuoksi mukaan otettaisiin myös valkoisten tarinoita, joita löytyi Suomalaisen Kirjallisuuden Seuran arkistoista. Lopulta mukaan valikoitui kolme valkoisella puolella olleen naisen tarinaa. Kahdeksan naisen muistelmien lisäksi teoksessa on kahden tyttölapsen kertomukset.
Laitinen kirjoitti arkistoista löytyneet tarinat puhtaaksi, ja antoi ne tekijöille, jotka muokkasivat käsikirjoituksen ja piirsivät sarjakuvat. Hän ei ottanut mukaan kaikkein väkivaltaisimpia kertomuksia, koska halusi välttää sisällissotaan liittyviä kliseitä. Jokaisen tarinan nimenä on muistelijan etunimi, ja kirjan lopussa on lyhyt esittely henkilöstä. Mukana on esimerkiksi 1960-luvulla tallennettu Martta Koskisen kertomus. Tapahtumissa kuvataan muun muassa Tampereen ja Helsingin taisteluja sekä Hennalan vankileiriä.
Projekti sai apurahan Koneen Säätiöltä. Huhtikuussa 2018 teoksen originaaleja oli näytteillä Helsingissä sijaitsevan Sarjakuvakeskuksen galleriassa.
Piirtäjät

Warda Ahmed
Mari Ahokoivu
Ainur Elmgren
Annukka Leppänen
Reetta Niemensivu
Emmi Nieminen
Elina Ovaskainen
Hannele Richert
Aino Sutinen
Tiitu Takalo
Sonkovon piiri

Sonkovon piiri Tverin alueen kartalla.
Sonkovon piiri (ven. Сонко́вский райо́н, Sonkovski raion) on paikallinen itsehallintoalue Tverin alueen koillisosassa Venäjällä. Vuonna 1929 perustetun piirin pinta-ala on 970 neliökilometriä. Asukkaita on 9 000 henkeä (vuonna 2009).
Piirin hallinnollinen keskus on Sonkovon taajama. Lisäksi siihen kuuluu 7 maalaiskuntaa:
Beljanitsy (ven. Беляницы)
Gladyševo (ven. Гладышево, karjalaksi Gluadišši)
Gorka (ven. Горка)
Grigorkovo (ven. Григорково)
Koi (ven. Кой)
Petrovskoje (ven. Петровское)
Pištšalkino (ven. Пищалкино)
Seudun kautta kulkevat Sonkovossa risteytyvät Moskovan ja Pietarin sekä Rybinskin ja Bologojen väliset rautatiet. Maatalous on keskittynyt maidontuotantoon ja pellavanviljelyyn. Gladyševon ja Gorkan kunnissa on vanhaa tverinkarjalaista asutusta. Vuonna 1926 silloisessa Sonkovon kunnassa asui 1 021 karjalaista, jotka muodostivat 4,7 % koko väestöstä.
Aiheesta muualla

Sonkovon piirin sivusto (venäjäksi)
Sonkovon piiri Tverin alue -tietosanakirjassa[vanhentunut linkki] (venäjäksi)
Andreapol • Bežetsk • Belyi • Bologoje • Firovo • Kalinin • Kaljazin • Kašin • Kesova Gora • Kimry • Kimry • Konakovo • Krasnyi Holm • Kuvšinovo • Lesnoje • Lihoslavl • Maksatiha • Molokovo • Nelidovo • Olenino • Seližarovo • Ostaškov • Peno • Rameški • Ržev • Ržev • Sandovo • Sonkovo • Spirovo • Staritsa • Toropets • Udomlja • Toržok • Toržok • Tver • Vesjegonsk • Vyšni Volotšok • Vyšni Volotšok  • Zapadnaja Dvina • Žarkovski • Zubtsov
Sinikirjoahven

| Sinikirjoahven |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Alaheimo::  Cichlasomatinae
Suku::  Andinoacara
Laji::  pulcher
Kaksiosainen nimi
 Andinoacara pulcher  (Gill, 1858) 
Katso myös
   Sinikirjoahven Commonsissa 
Infobox OKNimi-testi OKIUCN-testi OK: 
Sinikirjoahven (Andinoacara pulcher vanh. Cychlasoma pulchrum) on akvaariokalana suosittu keskiamerikkalainen kirjoahven.
Koko ja ulkonäkö

Sinikirjoahven on tummemman ja vaaleamman sinisen pystyraitainen. Se voi kasvaa 16 cm pitkäksi. Kaloilla ei juuri ole ulkoisia sukupuolieroja, mutta yleensä uros on kookkaampi. Koko ei kuitenkaan ole luotettava tekijä sukupuolen määrittelyssä, koska poikueen yksilölliset kokoerot voivat olla hyvinkin suuria. Sen lisäksi pienissä akvaarioissa kalat eivät yleensä kasva hakuteoksissa ilmoitettuihin mittoihin. 
Sinikirjoahvenen normaali väritys on tasainen haalean ruskea sinisillä täplillä. Kuvan kala on kutuväreissä, jolloin tummat pystyraidat tulevat näkyviin ja värit muutenkin voimistuvat ja syvenevät. Myös reviiritaisteluiden yhteydessä tai muuten kalojen uhitellessa toisilleen värit voimistuvat.
Alkuperä

Sinikirjoahven on kotoisin Keski- ja Etelä-Amerikasta: Trinidadista ja Venezuelasta.
Käyttäytyminen ja lisääntyminen

Sinikirjoahven on sävyisämpi kuin moni muu kirjoahvenlaji, mutta sekin saattaa kiusata pienempiä kaloja samassa akvaariossa,varsinkin jos allas on pieni tai tiheästi asutettu. Se kaivelee pohjaa, joten kasvit pitää istuttaa ruukkuihin. Suuremmissa akvaarioissa kasvit yleensä saavat olla rauhassa kun isohkoksi kasvavat kalat eivät stressaannu samalla tavalla kuin pienemmissä altaissa. Myös kasvien istuttaminen tasaiseksi kasvustoksi saattaa auttaa. Yksittäiset kasvit aukealla alueella usein joutuvat kiskomisen kohteiksi. Pohja-aineksen kaivaminen on osa kuturiittejä. Muutoin pohjat saa olla rauhassa.
Kala kutee kotiakvaariossa helpohkosti ilman toimenpiteitäkin. Kutuinnon laukaisemiseen voi riittää vedenvaihto, allaslämmön nostaminen parilla asteella, kevätauringon valaisema allas ja pidentynyt päivä tai parantunut ruokavalio.
Mäti lasketaan kiinteälle alustalle yleensä kivelle, harvemmin lasiin tai kasvin lehdelle. Molemmat vanhemmat osallistuu vaihtelevalla tunnollisuudella poikasten hoitoon. Naaras vahtii munia ja poikasia uros reviiriä. Uroksella voi olla myös useampia naaraita samaan aikaan, jolloin poikasten hoito ja tunnollisuus voi kärsiä.
Kutu alkaa väristä viimeistään kolmantena päivänä, jolloin emo siirtää ne kaivettuun poikaskuoppaan. Noin viikon kuluttua poikaset lähtevät uimaan. Seura-akvaariossa poikaset joutuvat helposti muiden asukkaiden ruuaksi joten kasvatus olisi parasta suorittaa erillisessä altaassa. Toisinaan myös kokemattomat vanhemmat voivat syödä kudun ja parin epäonnistumisen jälkeen voi olla parasta vaihtaa kutuparia.
Vesiolot ja ravinto

Sinikirjoahven on kotoisin pehmeästä jokivedestä. Sopiva pH on 6,5–7,5 ja lämpötila 19–24 °C.
Sinikirjoahven on varsin kaikkiruokainen, miltei kaikki jääkaapista löytyvät ruoka-ainekset sopivasti paloiteltuna tuntuvat kelpaavan. Tosin vedenlaatukysymysten ja rasvoittumisvaivojen vuoksi ruokavalio olisi hyvä pitää kaloille luonnollisesti kuuluville aineksille. Sinikirjoahven syö mielellään kuivaruokaa, mutta tuoreet tai pakastetut vihannekset lisäravintona ovat hyväksi. Kirjoahvenille kehitetty Räkmix on erityisen hyvä perusruoka myös sinikirjoahvenille. Myös simpukat, katkaravut ja mäti on kaloille mieluisaa purtavaa. Verimadot on herkkua, jolla voi myös kutuintoa herkistää.
Sininen delfiini

| Sininen delfiini |
| --- | --- |

Ohjaaja:  Anna Maria Jóakimsdottir Hutri
Käsikirjoittaja:  Anna Maria Jóakimsdottir Hutri
Tuottaja:  Aleksi Bardy
Kuvaaja:  Mark Stubbs
Leikkaaja:  Joona Louhivuori
Pääosat:  Jessica Grabowsky   Tuomas Rinta-Panttila
Valmistustiedot
Valmistusmaa:  Suomi
Tuotantoyhtiö:  Helsinki Filmi
Ensi-ilta:  syyskuussa 2009 (TV ensi-ilta)
Kesto:  28 min
Alkuperäiskieli:  suomi
Budjetti:  170 000€
Aiheesta muualla
IMDb
Elonet
Infobox OKNimi-testi OK: 
Sininen delfiini on vuonna 2009 valmistunut novellielokuva, jonka on käsikirjoittanut ja ohjannut Anna Maria Jóakimsdóttir Hutri. Elokuvan on tuottanut Aleksi Bardy.
Juoni

Elokuva kertoo eksyneestä pariskunnasta, jonka paratiisi yhtäkkiä muuttuu arjeksi ja painajaiseksi.
Mies ja nainen ovat rakastuneet ilman vaatimuksia, ostaneet unelmatalon ja perustaneet perheen. Yhtäkkiä arki muuttuu painajaiseksi. Kumpikaan ei uskalla sanoa ääneen, mitä toivoo.
Työ ja perhe, vanhemmuus ja parisuhde, yhtälö käy yllättäen täysin ylivoimaiseksi ratkaista. Tunneilmaisu on epäsuoraa. Kaikki on periaatteessa hyvin, mutta mikään ei ole. Onko labyrintistä ulospääsyä?
Arviot lehdissä

Elokuva esitettiin YLE TV1:n Kotikatsomossa 31.8.2009 yhdessä Teppo Airaksisen ohjaaman Suurin ja kaunein -elokuvan kanssa. Helsingin Sanomien kriitikko Jussi Karjalainen piti näkemästään. Hänen mukaansa "Jessica Grabowsky on valtavan hyvä ja läsnäoleva käsikirjoitusta valmistelevana nuorena äitinä, joka tuntee tukahtuvansa perheen syrjäiseen omakotitaloon." Karjalainen kiittelee myös miljöön kuvausta. "Sininen delfiini käsittelee epävarmuuden ja mustasukkaisuudenkin tunnot rapistunutta miljöötä taitavasti hyödyntäen. Mark Stubbsin kuvaus talvisen vaaleansinertävine sävyineen on loistavan kaunis. Grabowskin roolityö varsinaisesti kuitenkin tekee tilanteesta elävän."
Ilta-Sanomien arvostelija Arja Andersson kirjoitti elokuvasta kriittisemmin."Kiinnostavasti Anna Maria Jóakimsdottir Hutri on käsikirjoituksensa kipukohdat tuonut ohjauksessaan esiin. Näyttelijätkin intoutuvat, kun puhutaan delfiininmuotoisesta dildosta. Muuten luentomaisuus vaivaa, vaikka repliikit on suomentanut Aleksi Bardy." Anderssonin mukaan elokuva tuo mieleen Lars von Trierin. "Naisen ja miehen asetelma nostaa epäreilusti mieleen Lars von Trierin elokuvan Antichrist, varsinkin kun Grabowsky ja Charlotte Gainsborough muistuttavat toisiaan. Vertailussa Sininen delfiini valitettavasti kalpenee pahemman kerran."
Sammasjärvi

| Sammasjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°24′59″N, 24°29′05″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  oja Humalistonojaan 
Järvinumero:  35.716.1.003
Mittaustietoja
Pinnankorkeus:  144,1 m  
Rantaviiva:  0,802 km  
Pinta-ala:  4,457 ha  
Saaria:  ei saaria 
 fiSammasjärvi 
Sammasjärvi  on Pirkanmaalla Pälkäneellä Sappeen kylässä sijaitseva järvi, joka sijaitsee Laipanmaan metsäalueen reunalla.
Maantietoa

Järven pinta-ala on 4,5 hehtaaria ja se on 300 metriä pitkä ja 200 metriä leveä. Se sijaitsee Sammasvuoren pohjoisrinteen juurella. Järvellä ei ole kartan mukaan saaria ja sen rantaviivan pituus on 800 metriä. Järven rannat ovat soistuvaa metsämaata ja se on autio. Järven itäpuolelle tulee metsätie. Kangasalan vastainen raja ohittaa järven 100 metrin päästä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Sappeenjärvenojan valuma-alueeseen (35.716) se kuuluu. Järven vedenpinnan korkeus on 144,1 metriä mpy. Järveen ei ole johdettu ojia, mutta sen laskuoja lähtee järven länsipäästä ja se yhtyy Humalistonojaan ja sitten Honkaojaan yli kilometrin päässä. Oja laskee Sappeenjärven läpi Pälkäneveden Jouttesselän Hiukonlahteen.
Historiaa

Vuoden 1855−1856 Kalmbergin kartastossa järven nimi kirjoitettiin ”Sumajärvi”. Se oli tuolloin autio metsäjärvi. Vuoden 1957 peruskartassa ei ollut järvellä laskuojaa, mutta se näkyi jo vuoden 1979 kartassa.
The Walking Dead (2. tuotantokausi)

| The Walking Dead |
| --- | --- |
 
 DVD-julkaisun kansi
 
Alkuperämaa:   Yhdysvallat
Esittäminen
Verkko:   AMC  FOX
Ensimmäinen esitys:  2011-10-1616. lokakuuta 2011
Viimeinen esitys:  2012-03-1818. maaliskuuta 2012
Esitysten määrä:  13
DVD- ja Blu-ray-julkaisu
 Yhdysvallat:  2012-08-2828. elokuuta 2012
 Eurooppa:  2012-08-2727. elokuuta 2012
 Australia:  2012-06-2020. kesäkuuta 2012
Kaudet
 ← Edellinen 1. tuotantokausi Seuraava → 3. tuotantokausi
 Luettelo televisiosarjan The Walking Dead jaksoista
Yhdysvaltalaisen televisiosarjan The Walking Deadin toinen tuotantokausi alkoi 16. lokakuuta 2011 ja kesti 18. maaliskuuta 2012  asti. Sarja perustuu samannimiseen sarjakuvaan. Sarjan on kehittänyt Frank Darabont, joka toimii vastaavana tuottajana toisella kaudella yhdessä Kirkmanin, Glen Mazzaran, David Alpertin ja Gale Anne Hurdin kanssa.
Suomessa tuotantokauden ensimmäinen jakso esitettiin FOX:illa 3. kesäkuuta 2012 ja viimeinen 26. elokuuta 2012.
Toisella kaudella esitellään uusia sarjakuvasta tuttuja hahmoja, kuten Hershel ja Maggie Greene. Kauden tapahtumapaikkana toimii Greenien asuttama maatila.
Juoni

Sarjan alkaessa Rick ja muut selviytyjät ovat päättäneet lähteä pois Atlantasta. Heidän päämääränään on seuraavaksi Fort Benning. Matkalla sinne tulee este, kun he törmäävät tielle, joka on täynnä hylättyjä autoja. Autoja lähestyy lauma zombeja eli kulkijoita, joten selviytyjät piiloutuvat autojen alle. Kaksi kulkijaa huomaa Sophian ja hän juoksee niitä karkuun metsään ja Rick lähtee perään. Hän löytää Sophian ja hoitelee kulkijat, mutta Sophia katoaa uudelleen. Hänen etsintöihinsä osallistuu myös muita, kuten Carl ja Shane. Metsässä Carlia ammutaan. Häntä vahingossa ampunut Otis vie Rickin, Shanen ja Carlin eräälle tilalle, jossa Hershel Greene hoitaa Carlin kuntoon. Rick, Shane ja kaikki muut selviytyjät päättävät jäädä tilalle, kunnes Sophia löytyy.
Näyttelijät > Päänäyttelijät

| 0 | 1 | 2 |
| --- | --- | --- |
|  Andrew Lincoln  | … |  apulaissheriffi Rick Grimes   |
|  Jon Bernthal  | … |  Shane Walsh, Rickin entinen työkaveri ja paras ystävä   |
|  Sarah Wayne Callies  | … |  Lori Grimes, Rickin vaimo ja heidän lapsensa Carlin äiti   |
|  Laurie Holden  | … |  Andrea, kansalaisoikeuksienajaja   |
|  Jeffrey DeMunn  | … |  vanhus Dale Horvath   |
|  Steven Yeun  | … |  Glenn Rhee, entinen pitsalähetti, lähetetään vaarallisiin tehtäviin   |
|  Chandler Riggs  | … |  Carl Grimes, Rickin ja Lorin poika   |
|  Norman Reedus  | … |  Daryl Dixon   |
|  Melissa McBride  | … |  Carol Peletier   |
Näyttelijät > Sivuroolit

| 0 | 1 | 2 |
| --- | --- | --- |
|  IronE Singleton  | … |  Theodore "T-Dog" Douglas   |
|  Lauren Cohan  | … |  Maggie Greene   |
|  Scott Wilson  | … |  Hershel Greene   |
|  Emily Kinney  | … |  Beth Greene   |
|  Jane McNeil  | … |  Patricia   |
|  James Allen McCune  | … |  Jimmy   |
|  Madison Lintz  | … |  Sophia Peletier   |
|  Michael Zegen  | … |  Randall Culver   |
|  Pruitt Taylor Vince  | … |  Otis   |
|  Michael Rooker  | … |  Merle Dixon   |
|  Adam Minarovich  | … |  Ed Peletier   |
|  Jim R. Coleman  | … |  Lambert Kendal   |
|  Linds Edwards  | … |  Leon Basset   |
|  Michael Raymond-James  | … |  Dave   |
|  Aaron Munoz  | … |  Tony   |
Vastaanotto > Arvostelut

Toinen tuotantokausi sai pääosin positiivisen vastaanoton. Sillä on Metacriticin sivuilla keskiarvona 80/100 22:sta arviosta ja Rotten Tomatoesissa 86 %. Eric Goldman antoi IGN:in sivuilla kaudelle arvosanaksi 7.5/10.
Vastaanotto > Palkinnot ja ehdokkuudet

Sarja sai kolme ehdokkuutta Emmy-gaalassa 2012: paras maskeeraus televisiosarjassa, minisarjassa, TV-elokuvassa tai erikoisjaksossa, paras äänieditointi ja parhaat visuaaliset erikoistehosteet minisarjassa, TV-elokuvassa tai erikoisjaksossa. Sarja voitti myös Saturn-palkinnon parhaasta televisioesityksestä. Lisäksi Daryl Dixonia näyttelevä Norman Reedus sai ehdokkuuden parhaasta miessivuosasta televisiossa.
So Lucky

| So Lucky> Kappaleen tiedot |
| --- | --- |
Esittäjä(t):  Zdob și Zdub
Tyylilaji:  rock
Julkaistu:  2011
Säveltäjä(t):  Roman Yagupov, Mihai Gincu, Marc Elsner
Sanoittaja(t):  Andy Shuman, Marc Elsner
Euroviisutiedot
Vuosi:  2011
Maa:  Moldova
Kieli:  englanti
Sijoitus:  12.
Pisteet:  97
Sijoitus semifinaalissa:  10.
Pisteet semifinaalissa:  54
Sanat:  sanoitus
So Lucky on moldovalaisen Zdob și Zdub -yhtyeen kappale, jolla yhtye edusti maataan vuoden 2011 euroviisuissa. Se kilpaili toisessa semifinaalissa, jossa se sai 54 pistettä, sijoittui kymmenenneksi ja pääsi siten finaaliin. Finaalissa se sai 97 pistettä ja sijoittui sijalle 12.
Listasijoitukset

| Lista (2011) | Paras sijoitus |
| --- | --- |
 UK Singles Chart: 153
Tikkaus

Tikkaus on joko koristeommel, muotoa tukeva ommel tai kestävyyttä lisäävä ommel jossakin tekstiilikappaleessa. Toisin kuin sauma se ei kiinnitä kahta kangaskappaletta toistensa jatkoksi. Sen sijaan päällyskangas, vuori ja mahdollinen täyte voidaan kiinnittää toisiinsa tikkaamalla. Esimerkiksi naisten jakuissa ja vastaavissa käytetään paljon tikkauksia, joilla ei välttämättä ole muuta tarkoitusta kuin koristaa vaatetta tai asustetta. Muotoa antava tikkaus voi olla vaikkapa kauluspaidan kauluksen saumanvarojen tikkaus kauluksen sisäkauluriin. Tikkauksella voidaan kiinnittää myös esimerkiksi farkun saumanvarat sauman viereen, jolloin sauma kestää kovempaa kulutusta.
Vanutikkausta käytetään kankaan kuviointiin. Kuviot ommellaan suoraompeleella päällikankaaseen, samalla kiinnittyvät väliin jäävä vanu ja pohjakangas.
Terrorist Threats

| Terrorist Threats Westside Connection |
| --- | --- | --- |

Studioalbumin tiedot
 Julkaistu: 9. joulukuuta 2003
 Formaatti: CD
 Tuottaja(t): Rashad Coes, Sir Jinx, Fredwreck, Damizza, Megahertz, DJ Jamal 9
 Tyylilaji: Westcoast hip hop, Gangsta Rap
 Kesto: 51.21
 Levy-yhtiö: Capitol Records, Hoo Bangin' Records
Westside Connectionin muut julkaisut
| Bow Down 1996 | Terrorist Threats 2003 |   |
Terrorist Threats on rap-yhtye Westside Connectionin toinen ja mahdollisesti myös viimeinen studioalbumi, joka julkaistiin vuonna 2003. Albumi myi avausviikolla 136 000 kappaletta sijoittuen Billboard 200 listalla sijalle 16. Kokonaismyynti on yltänyt tähän mennessä 679 000 kappaleeseen, saavuttaen kultarajan. Albumilta julkaistiin yksi single "Gangsta Nation". Singlellä vierailee Nate Dogg.
Kappaleet

"A Threat to the World" (Intro)
"Call 9-1-1"
"Potential Victims"
"Gangsta Nation" (mukana Nate Dogg)
"Get Ignit"
"Pimp the System" (mukana Butch Cassidy)
"Don't Get Outta Pocket" (mukana K-Mac)
"Izm"
"So Many Rappers in Love"
"Lights Out" (mukana Knoc-turn'al)
"Bangin' at the Party" (mukana K-Mac, Skoop ja Young Soprano)
"You Gotta Have Heart"
"Terrorist Threats"
"Superstar (Double Murder = Double Platinum)"
Thomas Daniel Beaven

Thomas Daniel Beaven (1. maaliskuuta 1851 Springfield, Massachusetts – 25. lokakuuta 1920) oli yhdysvaltalainen roomalaiskatolinen piispa. Hänet vihittiin papiksi Springfieldin hiippakuntaan 18. joulukuuta 1875 ja nimitettiin sen johtoon 9. elokuuta 1892. Piispaksi vihkiminen seurasi 18. lokakuuta. Pääkonsekraattorina toimi John Joseph Williams, jota avustivat Denis Mary Bradley ja John Stephen Michaud. Beaven kuoli 69-vuotiaana virassa.
Terroristi (kappale)

| ”Terroristi” Steen1 mukana Asa |
| --- | --- | --- |

Singlen tiedot
 Albumilta: Varasta pomolta
 Julkaistu: 2006
 Formaatti: CDS
 Tuottaja(t): Steen1, Liukas Niklas, Asa
 Tyylilaji: rap
 Levy-yhtiö: Monsp Records
Steen1:n muut singlet
| ”Samaa uudestaan” 2005 | ”Terroristi” 2006 | ”Marssi” 2007 |
"Terroristi" on rap-artisti Seppo Lampelan Steen1 -nimellä julkaisema single, jolla vierailee Asa. Se julkaistiin vuonna 2006 ja se löytyy Lampelan toiselta studioalbumilta Varasta pomolta. Single oli yhden viikon Suomen virallisella singlelistalla, jolla se nousi sijalle 18.
Kappaleet

Terroristi (mukana Asa)
Ei ruokaa, ei aseita (mukana Akli Käärme)
Yhtenä iltana humalassa (mukana Illi)